CELEX: 32012D0319
Language: hu
Date: 2012-06-07 00:00:00
Title: 2012/319/EU: A Tanács határozata ( 2012. június 7. ) az Európai Uniónak az EGT Vegyes Bizottságban az Európai Gazdasági Térségről szóló megállapodás (az egyes, a négy alapszabadságon kívül eső területeken folytatott együttműködésről szóló) 31. jegyzőkönyvének és (a 101. cikkben előírt listát tartalmazó) 37. jegyzőkönyvének módosításával kapcsolatosan képviselendő álláspontjáról

23.6.2012   
            
            
               HU
            
            
               Az Európai Unió Hivatalos Lapja
            
            
               L 164/2
            
         A TANÁCS HATÁROZATA
   (2012. június 7.)
   az Európai Uniónak az EGT Vegyes Bizottságban az Európai Gazdasági Térségről szóló megállapodás (az egyes, a négy alapszabadságon kívül eső területeken folytatott együttműködésről szóló) 31. jegyzőkönyvének és (a 101. cikkben előírt listát tartalmazó) 37. jegyzőkönyvének módosításával kapcsolatosan képviselendő álláspontjáról
   (2012/319/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (9) bekezdésével összefüggésben értelmezett 172. cikkére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               Az Európai Gazdasági Térségről szóló megállapodás (2) (a továbbiakban: az EGT-megállapodás) 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó rendelkezéseket és szabályokat tartalmaz.
            
         
               (2)
            
            
               Indokolt kiterjeszteni az EGT-megállapodás szerződő felei közötti együttműködést az Európai GNSS Ügynökség létrehozásáról szóló, 2010. szeptember 22-i 912/2010/EU európai parlamenti és tanácsi rendeletre (3).
            
         
               (3)
            
            
               Az EGT-megállapodás 31. jegyzőkönyvét ezért módosítani kell, hogy létrejöhessen ez a kiterjesztett együttműködés. Norvégia részvételével kapcsolatban az Európai Unió és tagállamai, valamint a Norvég Királyság között a műholdas navigációról szóló együttműködési megállapodást (4) és különösen annak a biztonságról szóló 6. cikkét kell figyelembe venni. Izlandnak a GNSS-programokban való részvételét gazdasági okok miatt átmenetileg fel kell függeszteni.
            
         
               (4)
            
            
               Az EGT-megállapodás megfelelő érvényesülése érdekében az EGT-megállapodás 37. jegyzőkönyvét ki kell bővíteni, hogy magában foglalja az Európai GNSS rendszerek Biztonsági Akkreditációs Tanácsát és az Igazgatótanácsot, amelyeket a 912/2010/EU rendelet hozott létre, valamint módosítani kell a 31. mellékletet a részvételre vonatkozó eljárások meghatározása érdekében.
            
         
               (5)
            
            
               Az Unió az EGT Vegyes Bizottságban képviselendő álláspontjának ezért a mellékelt határozattervezeten kell alapulnia,
            
         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás 31. jegyzőkönyvének és 37. jegyzőkönyvének javasolt módosításával kapcsolatosan képviselendő álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.
   
      Kelt Luxembourgban, 2012. június 7-én.
      
         
            a Tanács részéről
         
         
            az elnök
         
         M. BØDSKOV
      
   
   
      (1)  HL L 305., 1994.11.30., 6. o.
   
      (2)  HL L 1., 1994.1.3., 3. o.
   
      (3)  HL L 276., 2010.10.20., 11. o.
   
      (4)  HL L 283., 2010.10.29., 12. o.
   
      TERVEZET
      AZ EGT VEGYES BIZOTTSÁG …/2012 HATÁROZATA
      (…)
      az Európai Gazdasági Térségről szóló megállapodás (az egyes, a négy alapszabadságon kívül eső területeken folytatott együttműködésről szóló) 31. jegyzőkönyvének és (a 101. cikkben említett listát tartalmazó) 37. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86., 98. és 101. cikkére,
      mivel:
      
                  (1)
               
               
                  Indokolt kiterjeszteni az EGT-megállapodás szerződő felei közötti együttműködést az Európai GNSS Ügynökség létrehozásáról szóló, 2010. szeptember 22-i 912/2010/EU rendeletre (1).
               
            
                  (2)
               
               
                  Az EGT-megállapodás 31. jegyzőkönyvét ezért módosítani kell, hogy létrejöhessen ez a kiterjesztett együttműködés. Norvégia részvételével kapcsolatban az Európai Unió és tagállamai, valamint a Norvég Királyság között a műholdas navigációról szóló együttműködési megállapodást (2) és különösen annak a biztonságról szóló 6. cikkét kell figyelembe venni. Izland részvételét azonban gazdasági okok miatt átmenetileg fel kell függeszteni a GNSS-programokban.
               
            
                  (3)
               
               
                  Az EGT-megállapodás megfelelő érvényesülése érdekében az EGT-megállapodás 37. jegyzőkönyvét ki kell bővíteni, hogy magában foglalja az európai GNSS rendszerek Biztonsági Akkreditációs Tanácsát és az Igazgatótanácsot, amelyeket a 912/2010/EU rendelet hozott létre, valamint módosítani kell a 31. mellékletet a részvételre vonatkozó eljárások meghatározása érdekében,
               
            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyvének 1. cikke (Kutatás és technológiafejlesztés) a következőképpen módosul:
      
                  1.
               
               
                  A (8) bekezdés helyébe a következő szöveg lép:
                  
                              „(8)
                           
                           
                              
                                          a)
                                       
                                       
                                          Az EFTA-államok teljes mértékben részt vesznek az alábbi uniós jogi aktussal létrehozott Európai GNSS Ügynökségben (a továbbiakban: az Ügynökség):
                                          
                                                      —
                                                   
                                                   
                                                      
                                                         32010 R 0912: az Európai Parlament és a Tanács 2010. szeptember 22-i 912/2010/EU rendelete az Európai GNSS Ügynökség létrehozásáról, az európai műholdas rádiónavigációs programokat üzemeltető struktúrák létrehozásáról szóló 1321/2004/EK tanácsi rendelet hatályon kívül helyezéséről és a 683/2008/EK európai parlamenti és tanácsi rendelet módosításáról (HL L 276., 2010.10.20., 11. o.).
                                                   
                                                
                                    
                                          b)
                                       
                                       
                                          A megállapodás 82. cikke (1) bekezdése a) pontjában és 32. jegyzőkönyvében foglaltaknak megfelelően az EFTA-államok hozzájárulnak az Ügynökség a) pontban említett tevékenységeinek finanszírozásához.
                                       
                                    
                                          c)
                                       
                                       
                                          Az EFTA-államok teljes mértékben, de szavazati jog nélkül részt vesznek az Ügynökség Igazgatótanácsában, valamint az Ügynökség Biztonsági Akkreditációs Tanácsában.
                                       
                                    
                                          d)
                                       
                                       
                                          Az Ügynökség jogi személyiséggel rendelkezik. A Szerződő Felek valamennyi államában a jogi személyeknek biztosított legteljesebb jogképességgel rendelkezik.
                                       
                                    
                                          e)
                                       
                                       
                                          Az EFTA-államok az Európai Unió kiváltságairól és mentességeiről szóló jegyzőkönyvet alkalmazzák az Ügynökségre.
                                       
                                    
                                          f)
                                       
                                       
                                          Az Európai Unió egyéb alkalmazottaira vonatkozó alkalmazási feltételekről szóló rendelet 12. cikke (2) bekezdésének a) pontjától eltérve az EFTA-államok teljes jogú állampolgárait az Ügynökség ügyvezető igazgatója szerződéssel foglalkoztathatja.
                                       
                                    
                                          g)
                                       
                                       
                                          A megállapodás 79. cikke (3) bekezdése értelmében e bekezdésre a megállapodás VII. része (Intézményi rendelkezések) alkalmazandó a megállapodás 3. fejezete 1. és 2. szakasza kivételével.
                                       
                                    
                                          h)
                                       
                                       
                                          Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletet a rendelet alkalmazásában az Ügynökség EFTA-államokat érintő dokumentumai esetében alkalmazni kell.
                                       
                                    
                                          i)
                                       
                                       
                                          Izland vonatkozásában e bekezdés alkalmazását fel kell függeszteni addig, amíg az EGT Vegyes Bizottság máshogy nem határoz.
                                       
                                    
                                          j)
                                       
                                       
                                          Ez a bekezdés Liechtensteinre nem alkalmazandó.”
                                       
                                    
                        
            
                  2.
               
               
                  A 8a bekezdés a) pontja a következő szöveggel egészül ki:
                  „ , az alábbi módosítással:
                  
                              —
                           
                           
                              
                                 32010 R 0912: az Európai Parlament és a Tanács 2010. szeptember 22-i 912/2010/EU rendelete (HL L 276., 2010.10.20., 11. o.).”
                           
                        
            2. cikk
      Az EGT-megállapodás 37. jegyzőkönyve a következőképpen módosul:
      
                  1.
               
               
                  A melléklet 30. és 31. pontját el kell hagyni.
               
            
                  2.
               
               
                  A szöveg a következő pontokkal egészül ki:
                  
                              „34.
                           
                           
                              Az Európai GNSS-rendszerek Biztonsági Akkreditációs Tanácsa (912/2010/EU rendelet).
                           
                        
                              35.
                           
                           
                              Az Igazgatótanács (912/2010/EU rendelet).”
                           
                        
            3. cikk
      Ez a határozat …-án/-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
      Ezt a határozatot 2012. január 1-jétől kell alkalmazni.
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt …
         
            
               az EGT Vegyes Bizottság részéről
            
            
               az elnök
            
            
               az EGT Vegyes Bizottság titkárai
            
         
      
      
         (1)  HL L 276., 2010.10.20., 11. o.
      
         (2)  HL L 283., 2010.10.29., 12. o.
      
         (3)  [Alkotmányos követelmények fennállását nem jelezték.] [Alkotmányos követelmények fennállását jelezték.]